3. ΕΓΚΥΚΛΙΟΣ Ι.Κ.Α. Αριθ.165 της 31 Ιουλ.1953 Οδηγίαι επί της παροχής της λουτροθεραπείας. Η ως άνω παροχή θα χορηγηθή μόνον προς τους ησφαλισμένους του Ιδρύματος (ουχί δε και τους συνταξιούχους και τα μέλη οικογενείας). Συμφώνως όμως προς τας παρασχεθείσας υμίν οδηγίας κατά το παρελθόν (εγκ. Διαταγή 209/52), θα δικαιωθώσι ταύτης και οι λόγω εργατικού ατυχήματος καταστάντες συνταξιούχοι. Δια την πραγματοποίησιν της λουτροθεραπείας δέον, να διαπιστωθή ιατρικώς, ότι ο δικαιούχος πάσχει εκ μιάς των εν άρθρ.2 του Κανονισμού περιλαμβανομένων παθήσεων, με τας γενομένας αποκλίσεις εις τας υπό στοιχείον γ΄ και δ΄ κατηγορίας. Ειδικότερον, δέον να επιστηθή η προσοχή της Α/θμίου Υγειονομικής Επιτροπής, ίνα βεβαιούται η ανάγκη λουτροθεραπείας μόνον εφ’ όσον ο πάσχων υπεβλήθη εις παρακλινικάς εξετάσεις δια την διαπίστωσιν της παθήσεώς του ή ενοσηλεύθη εν νοσοκομείω ή έτυχε φαρμακευτικής αγωγής προς της ενάρξεως της λουτρικής περιόδου. 